ନୂଆଦିଲ୍ଲୀ, ଏପ୍ରିଲ ୬ (ଓଡିଶା ଡଟକମ) ବହୁ ଚର୍ଚିତ ତଲାବିରା କୋଇଲା ଖଣି ଦୁର୍ନୀତିରେ ନବୀନ ପଟନାୟକଙ୍କୁ ଏକ ଅଭିଯୁକ୍ତ ଭାବେ ଅନ୍ତର୍ଭୂକ୍ତ କରିବାକୁ ଦାବିକରି ଜଣେ ବ୍ୟକ୍ତିଙ୍କ ଦ୍ବାରା ରୁଜୁ କରାଯାଇଥିବା ଏକ ମାମଲାକୁ ସୁପ୍ରିମ କୋର୍ଟ ସୋମବାର ଖାରଜ କରିଦେଇଛନ୍ତି ।
ଜଷ୍ଟିସ ଭି ଗୋପାଳ ଗୌଡ ଓ ସି ନାଗପାନଙ୍କୁ ନେଇ ଗଠିତ ଖଣ୍ଡପୀଠ ମାର୍ଚ ୧୧ରେ ଦାଖଲ ହୋଇଥିବା ଏହି ମାମଲାକୁ ଖାରଜ କରିବା ସହ ଆବେଦନକାରୀ ପୂର୍ଣଚନ୍ଦ୍ର ସାହୁଙ୍କ ଉପରେ ଏକଲକ୍ଷ ଟଙ୍କାର ଜୋରିମାନା ଘୋଷଣା କରିଛନ୍ତି ।
ପଟନାୟକ ହିଣ୍ଡ।ଲକୋ ସପକ୍ଷରେ ଅନଗୁଳରେ ଥିବା ଏହି ଖଣି ସୁପାରିଶ କରି ଉକ୍ତ କମ୍ପାନୀ ପ୍ରତି ଅହେତୁକ ଅନୁକମ୍ପା ପ୍ରଦର୍ଶନ କରିଥିବା ଦର୍ଶାଇ ତାଙ୍କ ବିରୁଦ୍ଧରେ ମାମଲା ରୁଜୁ କରିବାପାଇଁସାହୁ ନିଜ ଆବେଦନରେ ଦର୍ଶାଇଥିଲେ ।
ଯେହେତୁ ଏହି ମାମଲାରେ ପୂର୍ବତନ ପ୍ରଧାନମନ୍ତ୍ରୀ ମନମୋହନ ସିଂହଙ୍କ ବିରୁଦ୍ଧରେ ମକଦ୍ଦମା ଦାୟର କରାଯାଇଛି ପଟନାୟକଙ୍କ ବିରୁଦ୍ଧରେ ମଧ୍ୟ ସିବିଆଇ ଅନୁରୂପ ମାମଲା ଦାୟର କରିବାର ଆବଶ୍ୟକତା ରହିଛି ବୋଲି ସେ ଦର୍ଶାଇଥିଲେ । ଏହି ଖଣି ପାଇଁ ସୁପାରିଶ କରିଥିବାରୁ ପଟନାୟକ ମଧ୍ୟ ଏହି ମାମଲାରେ ସମଭାବରେ ଦାୟୀ , ସେ ଦର୍ଶାଇଥିଲେ।
ଏଠାରେ ଉଲ୍ଲେଖଯୋଗ୍ୟଯେ ଅଗଷ୍ଟ ୨୦୦୫ ରେ ପଟନାୟକ ତତ୍କାଳୀନ ପ୍ରଧାନମନ୍ତ୍ରୀଙ୍କୁ ଚିଠିଲେଖି ତଲାବିରା-୨ କୋଇଲା ଖଣି ହିଣ୍ଡ।ଲକୋକୁ ଦିଆଯିବା ପାଇଁ ପୁନର୍ବିଚାର କରିବାପାଇଁ କହିଥିଲେ ।
ଭୁବନେଶ୍ୱର, ଜାନୁଆରୀ ୨୦(ଓଡିଶା ଡଟ୍ କମ୍)- ଏନସିପିର ଚାରିଜଣ ବିଧାୟକ ବିଜେଡ଼ିରେ ମିଶିବା ମାମଲାରେ ସୁପ୍ରିମ କୋର୍ଟ ରାୟର ନକଲ ବାଚସ୍ପତି ପ୍ରଦୀପ କୁମାର ଅମାତଙ୍କ ହସ୍ତଗତ ହୋଇଛି । ସେ ଏହାର ତର୍ଜମା କରୁଛନ୍ତି ଏବଂ ଶୀର୍ଘ ଆଇନାନୁଯାୟୀ ପଦକ୍ଷେପ ନେବେ ବୋଲି କହିଛନ୍ତି ।
ତେବେ ଏନ ସିପି ସଭାପତି ଉତ୍କଳକେଶରୀ ପରିଡ଼ା ଗଣମାଧ୍ୟମ ଆଗରେ ତାଙ୍କର ପୂର୍ବଦିନର ଦାବି ଦୋହରାଇଛନ୍ତି । ବାଚସ୍ପତି ଶୀଘ୍ର ନିଷ୍ପତି ନଶୁଣାଇଲେ ସେ ପୁନର୍ବାର ଆଇନର ଆଶ୍ରୟ ନେବେ ଓ ଅଦାଲତ ଅବମାନନା ମାମଲାରୁଜୁ କରିବେ ବୋଲି କହିଛନ୍ତି ।
ଏନ ସିପି ସଭାପତି ଶ୍ରୀ ପରିଡ଼ାଙ୍କ ସହ କିଛି ନେତା ବାଚସ୍ପତିଙ୍କୁ ସାକ୍ଷାତକରି ସୁପି୍ରମ କୋର୍ଟ ନିର୍ଦ୍ଦେଶମତେ ଶୀଘ୍ର ନିଷ୍ପତି ଶୁଣାଇବାକୁ ଦାବି କରିଥିଲେ । ବାଚସ୍ପତି କହିଥିଲେ ଯେ ସେ ରାୟର ତର୍ଜମା କରୁଛନ୍ତି, ଆଇନାନୁସାରେ ପଦକ୍ଷେପ ଗ୍ରହଣ କରିବେ ଓ ଯେତେଶୀଘ୍ର ସମ୍ଭବ ନିଷ୍ପତି ଶୁଣାଇବେ ।
ଏହି ମାମଲାରେ ଏବେ ବାଚସ୍ପତିଙ୍କ ସମ୍ମୁଖରେ ତିନିଟି ରାସ୍ତା ରହିଥିବା ସମ୍ବିଧାନ ବିଶେଷଜ୍ଞମାନେ ମତ ଦେଇଛନ୍ତି । ପ୍ରଥମତଃ ସେ ସମ୍ପୃକ୍ତ ଚାରିଜଣ ବିଧାୟକଙ୍କ ବିଜେଡ଼ିରେ ଯୋଗଦାନକୁ ସ୍ୱୀକୃତି ଦେବେ, ଦ୍ୱିତୀୟରେ ସେମାନଙ୍କୁ ସ୍ୱାଧୀନ ସଦସ୍ୟ ଭାବେ ଗ୍ରହଣ କରିବେ; ନଚେତ ସେମାନଙ୍କର ସଭ୍ୟପଦ ରଦ୍ଧହେବ ।
ନୂଆଦିଲ୍ଲୀ, ଡ଼ିସେମ୍ବର ୧୬(ଓଡ଼ିଶା ଡ଼ଟ୍ କମ୍) ଓଡ଼ିଶାରେ କାର୍ଯ୍ୟକାରୀ ହେଉଥିବା ଜାତୀୟ ଗ୍ରାମୀଣ ନିଶ୍ଚିତ କର୍ମ ନିଯୁକ୍ତି ଯୋଜନା(ଏନ୍ଆର୍ଇଜିଏ)ରେ ବ୍ୟାପକ ଅନିୟମିତତା ନେଇ ସୁପ୍ରିମ କୋର୍ଟ ଗୁରୁବାର ରାଜ୍ୟ ସରକାରଙ୍କୁ କାରଣ ଦର୍ଶାଅ ନୋଟିସ୍ ଜାରି କରିଛନ୍ତି ।
ଏହି ଘଟଣାର କାହିଁକି ସିବିଆଇ ତଦନ୍ତ କରାଯିବ ନାହିଁ ବୋଲି କୋର୍ଟ ଦର୍ଶାଇବା ସହ ତିନି ସପ୍ତାହ ମଧ୍ୟରେ ଜବାବ ଦାଖଲ କରିବାକୁ ଓଡ଼ିଶା ମୁଖ୍ୟ ଶାସନ ସଚିବ ଓ କେନ୍ଦ୍ର ଗ୍ରାମ୍ୟ ଉନ୍ନୟନ ମନ୍ତ୍ରାଳୟର ଅତିରିକ୍ତ ସଚିବଙ୍କୁ ନିଦେ୍ର୍ଧଶ ଦେଇଛନ୍ତି ।
ଏହି ଯୋଜନା ପାଇଁ ୨୦୦୬ରୁ ୨୦୧୦ ମଧ୍ୟ କେତେ ପାଣ୍ଠି ଆସିଛି ଏବଂ ଏହି ପାଣ୍ଠିର ବିନିଯୋଗ ପ୍ରମାଣ ପତ୍ର କେନ୍ଦ୍ର ସରକାରଙ୍କୁ ଦିଆଯାଇଛି କି ନାହିଁ ସେ ସଂପର୍କରେ ଜଣାଇବାକୁ କୁହାଯାଇଛି ।
ଓଡ଼ିଶାରେ ଏହି ଯୋଜନାରେ ବ୍ୟାପକ ଅନିୟମିତତା ହୋଇଥିବା ଦର୍ଶାଇ ଏକ ସ୍ୱେଚ୍ଛାସେବୀ ଅନୁଷ୍ଠାନ ପକ୍ଷରୁକରାଯାଇଥିବା ଜନସ୍ୱାର୍ଥ ମାମଲାର ବିଚାର କରି ଅଦାଲତ ଏହି ନୋଟିସ୍ ଜାରି କରିଛନ୍ତି ।
